C 368/1

RAPORT

privind conturile anuale ale întreprinderii comune ARTEMIS pentru exercițiul financiar 2010, însoțit de răspunsurile întreprinderii comune

2011/C 368/01

INTRODUCERE

DECLARAȚIA DE ASIGURARE

Responsabilitatea directorului

Responsabilitatea Curții

Opinia privind fiabilitatea conturilor

În opinia Curții, conturile anuale ale întreprinderii comune ARTEMIS prezintă în mod fidel, sub toate aspectele semnificative, situația financiară a acesteia la 31 decembrie 2010, precum și rezultatele operațiunilor sale și fluxurile sale de numerar pentru exercițiul încheiat la această dată, în conformitate cu dispozițiile normelor sale financiare.

Opinia privind legalitatea și regularitatea operațiunilor subiacente conturilor

În opinia Curții, operațiunile subiacente conturilor anuale ale întreprinderii comune pentru exercițiul financiar încheiat la 31 decembrie 2010 sunt, sub toate aspectele semnificative, conforme cu legile și reglementările în vigoare.

OBSERVAȚII PRIVIND GESTIUNEA BUGETARĂ ȘI FINANCIARĂ

Execuția bugetului

Sistemele de control intern

Întreprinderea comună nu a implementat integral, în cursul anului 2010, sistemele de controale interne și de informare financiară. Este necesară, în special, continuarea activității la nivelul verificării operaționale a declarațiilor de cheltuieli, al asigurării furnizate de certificatele autorităților naționale și al strategiei de audit ex post. Acestea reprezintă elemente importante ale sistemului de control intern al întreprinderii comune.

În domeniul verificării ex ante, certificatele furnizate de autoritățile naționale erau considerate complet fiabile și nu se efectuau alte controale pentru a se asigura legalitatea și regularitatea cheltuielilor declarate de beneficiari.

Auditul ex post al declarațiilor de cheltuieli aferente proiectelor a fost integral delegat statelor membre, fără exercitarea vreunui control de către întreprinderea comună (13) . În acest context, va fi dificil pentru întreprinderea comună să asigure: (i) protecția corespunzătoare a intereselor financiare ale membrilor săi, astfel cum impune Regulamentul Consiliului (14) ; și (ii) legalitatea și regularitatea operațiunilor subiacente.

În urma examinării limitate a controalelor din domeniul IT, a reieșit că, raportat la dimensiunea și la misiunea sa, întreprinderea comună dispune de un nivel adecvat de organizare și de practică în domeniul IT, însă elaborarea la nivel oficial a unor politici și proceduri înregistrează, totuși, întârzieri în anumite domenii (15) .

ALTE ASPECTE

Funcția de audit intern și Serviciul de Audit Intern al Comisiei

Potrivit articolului 6 alineatul (2) din Regulamentul Consiliului de înființare a întreprinderii comune ARTEMIS, aceasta are propria structură de audit intern. Totuși, la sfârșitul exercițiului 2010, acest element important al sistemului de control intern nu fusese încă creat.

Lipsa acordului de găzduire

(1) Regulamentul (CE) nr. 74/2008 al Consiliului din 20 decembrie 2007 de înființare a „întreprinderii comune ARTEMIS” în scopul punerii în aplicare a unei inițiative tehnologice comune privind sistemele informatice integrate (JO L 30, 4.2.2008, p. 52).

(2) În anexă sunt prezentate în mod sintetic și în scop informativ competențele și activitățile întreprinderii comune și resursele aflate la dispoziția acesteia.

(3) Al șaptelea program-cadru, adoptat prin Decizia nr. 1982/2006/CE a Parlamentului European și a Consiliului, reunește într-un cadru unic toate inițiativele UE din domeniul cercetării și joacă un rol crucial în îndeplinirea obiectivelor de creștere, de competitivitate și de ocupare a forței de muncă. Acest program reprezintă, de asemenea, un element-cheie al Spațiului european de cercetare.

(4) Aceste conturi sunt însoțite de un raport privind gestiunea bugetară și financiară din cursul exercițiului, în care se prezintă, printre altele, rata de execuție a creditelor, cu informații în formă sintetizată referitoare la transferurile de credite de la un post bugetar la altul.

(5) Situațiile financiare cuprind bilanțul, contul rezultatului economic, tabelul fluxurilor de numerar, situația modificărilor în structura activelor nete și anexa la situațiile financiare, în care este inclusă descrierea principalelor politici contabile, alături de o serie de alte informații cu rol explicativ.

(6) Rapoartele privind execuția bugetară cuprind contul rezultatului bugetar și anexa la acesta.

(7) JO L 248, 16.9.2002, p. 1.

(8) Articolul 33 din Regulamentul (CE, Euratom) nr. 2343/2002 al Comisiei (JO L 357, 31.12.2002, p. 72).

(9) Articolul 38 din Regulamentul (CE, Euratom) nr. 2343/2002.

(10) Normele referitoare la prezentarea conturilor și la ținerea contabilității de către organismele UE sunt prevăzute la titlul VII capitolul 1 din Regulamentul (CE, Euratom) nr. 2343/2002, modificat ultima dată prin Regulamentul (CE, Euratom) nr. 652/2008 (JO L 181, 10.7.2008, p. 23), și sunt încorporate ca atare în normele financiare ale întreprinderii comune.

(11) Federația Internațională a Contabililor (International Federation of Accountants – IFAC) și Standardele internaționale ale instituțiilor supreme de audit (International Standards of Supreme Audit Institutions – ISSAI).

(12) Întreprinderea comună efectuează plăți de prefinanțare pentru proiecte numai odată ce acordurile naționale de grant au fost semnate de către autoritățile naționale. La sfârșitul exercițiului, existau încă acorduri naționale de grant aferente cererilor din 2008 și din 2009 care nu fuseseră semnate.

(13) Acordurile administrative semnate cu autoritățile naționale de finanțare nu conțin prevederi detaliate și explicite cu privire la instrumentele practice pentru auditurile ex post (de exemplu, metodologia de audit, procedurile care urmează să fie aplicate) care trebuie efectuate de aceste autorități. Autoritățile naționale de finanțare au doar obligația legală de a comunica rezultatele acestor audituri întreprinderii comune.

(14) Articolul 12 din Regulamentul Consiliului de înființare a întreprinderii comune prevede că întreprinderea comună „se asigură că interesele financiare ale membrilor săi sunt protejate în mod corespunzător, realizând sau desemnând responsabilitatea realizării de controale interne și externe corespunzătoare” și că aceasta „efectuează controale la fața locului și audituri financiare pe lângă beneficiarii fondurilor publice ale întreprinderii comune ARTEMIS. Aceste controale și audituri pot fi efectuate fie direct de către întreprinderea comună ARTEMIS, fie de către statele membre ale ARTEMIS, în numele acesteia”.

(15) (a) ciclu incomplet de planificare și de monitorizare strategică a tehnologiilor informației; (b) lipsa unor politici și a unor norme de securitate oficiale care să fie complete; (c) gestionare incompletă a riscurilor din domeniul IT; și (d) lipsa unui plan oficial de asigurare a continuității activității și a unui plan complet și testat de recuperare în caz de dezastru.

RĂSPUNSURILE ÎNTREPRINDERII COMUNE ARTEMIS

Punctul 16

Întrucât partea operațională a bugetului depinde de angajamentul statelor membre, iar pentru majoritatea statelor membre acest lucru este posibil numai după adoptarea bugetului național, bugetul a fost adoptat de Consiliul de conducere cu ocazia reuniunii sale din ianuarie 2011.

Structura și prezentarea bugetului au fost adaptate în bugetul din 2011, conform observațiilor și recomandărilor formulate anterior de Curtea de Conturi.

Punctul 17

Suntem de acord cu observațiile Curții de Conturi. ARTEMIS depune eforturi pentru a accelera procesul.

Punctul 20

Auditurile ex post sunt delegate în primul rând statelor membre ale ARTEMIS. Sunt prevăzute excepții în strategia adoptată de audit ex post. În prezent ARTEMIS colectează diferitele strategii naționale de la statele membre, precum și rezultatele auditului ex post. Ulterior, împreună cu auditorul intern al ARTEMIS, vom analiza modul de îmbunătățire și revizuire a strategiei noastre.

Punctul 21

Formalizarea politicilor și procedurilor este în curs și, într-adevăr, nu este încă finalizată din cauza situației temporare a sediului provizoriu al întreprinderii comune ARTEMIS pe parcursul anului 2010.

Punctul 22

Pentru celelalte procese subiacente derulate în cadrul întreprinderii, ARTEMIS se bazează pe informațiile furnizate de autoritățile naționale și ia măsuri pentru a îmbunătăți sistemul (a se vedea punctul 20).

Punctul 23

În cadrul ABAC, instrumentul informatic de gestionare a facturilor și plăților, ARTEMIS dispune de o procedură pentru a deduce dobânda generată de prefinanțări, astfel cum a fost prevăzut și documentat în ABAC de către Comisia Europeană. Cu toate acestea, până în prezent autoritățile naționale nu au declarat nicio dobândă din prefinanțări. ARTEMIS va solicita autorităților naționale informații privind normele care vizează obligația beneficiarilor de a declara dobânda generată de prefinanțări.

Punctul 24

Serviciul de audit intern al Comisiei examinează în prezent acest aspect.

Punctul 25

Carta Serviciului de audit intern al Comisiei a fost adoptată de Consiliul de conducere la 25 noiembrie 2010. Normele financiare ale ARTEMIS vor fi modificate în consecință, la momentul oportun.

Punctul 26

Întreprinderea comună Artemis continuă să coopereze pentru punerea în aplicare a dispozițiilor unui acord de găzduire și așteaptă următoarele etape ale procedurii pentru a semna un acord.